SUBVENCIÓNS CONCEDIDAS POLO SERVIZO DE TURISMO DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 26/05/2020)

A Xunta de Goberno desta Deputación Provincial na súa sesión ordinaria do día 15 de maio de 2020, adoptou, entre outros, o seguinte acordo: A Xunta de Goberno da Deputación Provincial de Pontevedra, na súa sesión ordinaria do día 31 de xaneiro de 2020 acordou aprobar as bases reguladoras das subvencións en concorrencia competitiva para o financiamento dos custos da dotación de persoal para a realización de tarefas de información en oficinas de turismo adheridas á Rede de Oficinas de Turismo Info Rías Baixas do ano 2020. As bases reguladoras das subvencións e o extracto das mesmas foron publicadas no Boletín Oficial da Provincia de Pontevedra (BOPPO) nº 29 de 12 de febreiro de 2020 e no portal da Base de Datos Nacional de Subvencións. O 4 de maio de 2020 o órgano instrutor do expediente emite informe sobre as solicitudes presentadas. O 7 de maio de 2020 a Xefa do Servizo de Fiscalización emite informe de fiscalización previa. O 8 de maio de 2020, a Comisión de Valoración, á vista dos antecedentes e de conformidade co informe do órgano instrutor efectúa a valoración das solicitudes admitidas, previa exclusión dos beneficiarios que non cumpren cos requisitos da convocatoria.1. Normativa examinada Consta no expediente o informe do órgano instrutor do expediente sobre a valoración das solicitudes, informe favorable de Intervención sobre a mesma e informe da comisión de valoración. O órgano competente para a concesión das subvencións e desestimación das solicitudes é a Xunta de Goberno, conforme ao establecido no artigo 35 da Lei 7/1985, de 2 de abril, reguladora das Bases do Réxime Local, o artigo 63 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais en concordancia coa base 16ª das de execución do orzamento da Deputación de Pontevedra para o ano 2020. En consecuencia, visto o que antecede e a normativa de pertinente aplicación a Xunta de Goberno acorda por unanimidade: Primeiro.— Estimar as seguintes solicitudes e conceder a subvención co importe referido: Segundo.— Desestimar a seguinte solicitude: 2. Dispoñer o gasto na aplicación orzamentaria 20/433-4320-462.03 por importe de cento sesenta e seis mil trinta e sete euros con vinte e nove céntimos de euros (166.037,29 €) na que existe crédito suficiente, para facer fronte ao gasto, a favor dos beneficiarios da subvención e polos importes individuais concedidos. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 15 de maio de 2020 O Secretario, Contra o presente acto, que esgota a vía administrativa, poderá interporse recurso contencioso -administrativo ante o Xulgado competente deste orde, nos 2 meses contados desde o día seguinte ao da súa notificación ou publicación (arts 8, 14 e 46 da Lei 29/1998, de 13 de xullo). Non obstante, potestativamente, poderá interporse recurso de reposición ante o órgano autor desta resolución ou acordo, no prazo de 1 mes contado desde o día seguinte ao da súa notificación ou publicación (art.124 da Lei 39/2015, do 1 de outubro). De optarse pola interposición do recurso de reposición, o recurso contencioso-administrativo non poderá interpoñerse ata que aquel sexa resolto expresamente ou por silencio administrativo. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124.2 e 24.1 e 2 da Lei 39/2015). Neste último caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Non obstante poderá interporse calquera outro recurso que estime e sexa conforme a Dereito. NOTA IMPORTANTE: A consecuencia da lexislación especial aprobada con ocasión da declaración do estado de alarma, o anterior réxime de recursos debe entenderse modificado nos seguintes extremos: